সওদাগর এবার নিশ্চিন্তে বাণিজ্য করতে চলে যায়। সওদাগর যাবার কিছুদিন পরই বুড়িমা অসুস্থ হয়ে পড়ে। দিন যায় রাত যায় বুড়িমার অসুখটা বেড়েই চলে। বুড়িমার খুবই কষ্ট। দিন দিন কষ্ট আরো বেড়ে যায়। বুড়িমা সওদাগরের এই আমানতের জিনিস নিয়ে মহা দুশ্চিন্তায় পড়ে যায়। বুড়িমা বুঝতে পারে যে তার মৃত্যু তার কাছে এসে পড়েছে। আপনজন বলতে বুড়িমার কেউ এই গ্রামে ছিলো না। কার কাছে রেখে যাবে এই আমানত। পরে চিন্তাভাবনা করলো, এই গ্রামের মোড়লের তো অনেক ধনসম্পদ আছে। সে এগুলোর প্রতি লোভ করবে না। এখানে তো সামান্য কয়েকটি পিতলের পয়সা মনে হয়।